Din primele informații, în stația de tramvai Mareșal Averescu de pe Bulevardul Ion Mihalache din București, o femeie în vârstă de 70 de ani s-ar fi împiedicat în timp ce aștepta tramvaiul de pe linia 45, a căzut de pe trotuar, iar vatmanul nu a reușit să reacționeze în timp util.
Femeia a fost lovită de tramvai cu o viteză redusă pentru că acesta intra în stație. Femeia a primit îngrijiri medicale la fața locului și a fost transportată la spital în stare conștientă.
La fața locului au sosit două ambulanțe SMURD, dar și mai multe echipaje medicale. La această oră circulația este blocată, cel puțin pe un singur sens, dinspre Piața Victoriei spre Arcul de Triumf din cauza acestui incident.